MADAGASIKARA 



Ambaran'ny Lalam-panorenana fa malalaka ny finoana, ary misy ireo lalana sy 
politika manamafy orina ny fahalalahana eo amin'ny fanehoana ny finoana. 

Tamin'ny ankapobeny dia nanaja ny fahalalahana ara-pinoana ny Fitondrana teo 
amin'ny zava-nitranga andavanandro. Tsy nisy niova ny momba ny fanajan'ny 
Fitondrana ny fahalalahana ara-pinoana hatramin'ny namoahana ny tatitra 
farany. 

Nisy tatitra vitsivitsy mikasika fanararaotana na fanavakavahana teo anivon'ny 
fiaraha-monina noho ny antokom-pivavahana, finoana na fomba fanao ara- 
pivavahan'ny olona iray. 

Talohan'ny fanonganam-panjakana tamin'ny volana Martsa 2009 dia 
nifampidinika momba ny fahalalahana ara-pinoana amin'ny Fitondrana 
Malagasy ny Fitondrana Amerikana, ao anatin'ny politika ankapobeny arahiny 
ho fampandrosoana ny zon'olombelona. Saingy taorian'izany fanonganam- 
panjakana izany dia zara raha nifampikasoka tamin'ny fitondrana Malagasy ny 
fitondrana Amerikana. 



Fizarana I. Fitsinjarana ara-pinoan'ny mponina 

Mirefy 587.040 kilometatra tora-droa i Madagasikara ary ahitana mponina miisa 
20,6 tapitrisa eo ho eo. Na dia tsy misy antontanisa ofisialy aza, dia azo ambara 
fa mahatratra manodidina ny antsasaky ny mponina ny isan'ny Kristiana. Misy 
efatra ireo antokom-pinoana Kristiana tena misongadina: Katolika Romana, 
Fiangonan'i Jesoa Kristy eto Madagasikara (FJKM, fiangonana protestanta 
manaraka ny fanavaozam-pinoana), Loterana, Anglikana ary ny 
Vavolombelon'i Jehovah. Misy ireo mponina vitsy an'isa saingy manan-danja 
mbola manaraka ny finoana nentim-paharazana. 

Mahatratra 10 hatramin'ny 15 isan-jaton'ny mponina ny isan'ny mpino Silamo, 
ka any amin'ny faritra avaratra, avaratra andrefana ary atsimo andrefan'ny nosy 
no tena ahitana ny maro amin'izy ireo. Indiana sy Pakistanais zanatany sy 
mpila ravinahitra izay tonga nifindra monina nandritra ny ny taon-jato lasa teo 
no maro an'isa indrindra amin'ny Silamo eto amin'ny nosy, ankoatr'ireo 
Hindous vitsy. 

Fizarana II. Momba ny Fahalalahana ara-pinoana 

Rafitra ara-dalana/politika 

Ambaran'ny Lalam-panorenana fa malalaka ny finoana, ary misy ireo lalana sy 
politika manamafy orina ny fahalalahana eo amin'ny fanehoana ny finoana. 
Arovan'ny lalana amin'ny endriny rehetra izany fahalalahana izany tsy 
hiharan'ny fanararaotana, na ny Fitondrana no mety hanao izany na olon-tsotra. 

Nisy ny fitsapan-kevi-bahoaka momba ny Lalam-panorenana tamin'ny volana 
Aprily 2007 izay nanafoana ny fampisarahana mazava ny fiangonana sy ny 
fitondrana, saingy tsy nihena na izany aza ny fiarovan'ny lalana ny fahalalahana 
ara-pinoana. Ny toeran'ny Filoha teo aloha Ravalomanana ho Filoha Lefitra 
laika ho an'ny FJKM dia nitarika fiahiahiana azy ho miandany manokana ary 
nisy adihevitra nipoitra hatrany isaky ny nambarany ny faniriany hanova an'i 
Madagasikara ho "firenena Kristiana". Taorian'ny fanonganam-panjakana 
tamin'ny volana Martsa 2009 dia nanahy ny mpino Protestanta fa hiharan'ny 
valifaty miharo herisetra ny fiangonana FJKM. 

Neken'ny fitondrana ho andro tsy iasana manerana ny firenena ireto fetim- 
pinoana manaraka ireto: Paska, Fiakarana, Pentekosta, Fampiakarana an'i 
Maria, Andron'ny olo-masina ary ny Noely. 

Araka ny lalana dia mila misoratra anarana any amin'ny Ministeran'ny Atitany 
ny fikambanana ara-pinoana. Izay fikambanana mahatontosa izany fepetra 
takian'ny lalana izany no mahazo mandray fanomezana amin'ny endriny isan- 
karazany. Tsy azon'ny fikambanana tsotra atao ny mandray fanomezana toa 
izany. Ny fikambanana ara-pinoana dia ny vondrona manana mpikambana miisa 
100 farafahakeliny, manana filan-kevi-pitantanana ahitana mpikambana voafidy 
miisa 9 farafahakeliny, izay samy mizaka ny zom-pirenena Malagasy. Raha 
ahitana teratany vahiny ny mpitarika na mpikambana ao amin'ny vondrona iray, 
dia azon'izy ireo atao ny manangana "fikambanana heverin'ny lalana ho 
vahiny." Rehefa mihoatra ny 1 .000 ny isan'ny mpikambana ao amin'ny 
fikambanana, dia afaka mangataka ny hijoro ara-panjakana ny filan-kevi- 
pitantanana. 

Izay fikambanana ara-pinoana tsy mahafeno ny fitsipiky ny Ministeran'ny 
Atitany ho an'ny fanoratana anarana dia afaka misoratra anarana ho 
fikambanana tsotra, saingy tsy manan-jo izy ny handray fanomezana na hanao 
fotoam-pivavahana, fa dia manao asa sosialy fotsiny. Izay vondrona toy izany 
ka manao zavatra mihoatra ny azony atao dia mandika lalana ary azo enjehina 
araka ny lalana, na dia mahalana aza ny tranga toy izany. Araka ny 
tombatomban'ny tompon'andraikitry ny Ministera tamin'ny taona 2008 dia 
fikambanana ara-pinoana maherin'ny 1.000 teto amin'ny firenena no tsy 



MADAGASIKARA 



3 



nisoratra anarana ara-panjakana, ka samy hita tao na ny fikambanana tsotra na 
ny fikambanana tsy misoratra anarana. 

Faneriterena ny fahalalahana ara-pinoana 

Tamin'ny ankapobeny dia najain'ny Fitondrana ny fahalalahana ara-pinoana teo 
amin'ny zava-nitranga andavananadro. Tsy nisy fiovana momba ny fanajan'ny 
Fitondrana ny fahalalahana ara-pinoana hatramin'ny nivoahan'ny tatitra farany. 

Ny volana Aprily 2009, dia nahazo alalana tamin'ny fitondrana iroe mpitarika 
ny Fiangonana Protestanta Vaovao eto Madagasikara, fantatra taloha tamin'ny 
fanafohezan-teny FPVM, hanokatra indray ity fiangonana ity, izay nakatona 
tamin'ny taona 2005. Talohan'izao fanomezana alalana izao, izany hoe 
tamin'ny taona 2007, dia nanome alalana hanovana ny rafitry ny FPVM ny 
Fitondrana, ka samy novaina ny anarany sy ny mpitantana azy. Tsy mbola 
nahazo alalana hisokatra kosa ny Fiangonana Maneran-tany ho an'ny 
Fanjakan'Andriamanitra (EURD), izay nakatona noho ny fihoarany fefy 
tamin'ny taona 2005. 

Nisy ireo mpitarika Silamo nihevitra fa noho ireo lalana sy fitsipika isan- 
karazany momba ny fizakana ny zom-pirenena, dia maherin'ny 5 isan-jaton'ny 
Silamo no tsy mizaka ny zom-pirenena Malagasy, na dia teraka teto amin'ny 
nosy sy manana fianakaviana nonina teto hatramin'ny taranaka maro aza. Noho 
ny tsy fizakan'izy ireo ny zom-pirenena dia tsy manan-jo hifidy izy ireo ary tsy 
mahazo tombontsoa sasantsasany azon'ny mponina hafa. Indraindray aza, hoy 
ny Silamo sasany, raha vao toy ny anarana silamo no fandrenesana ny anaran'ny 
olona iray dia mety hihemotra hatramin'ny fotoana tsy voafaritra ny taratasy 
fangatahan'izay hizaka zom-pirenena. Misy koa ireo mihevitra fa noho ny 
fahasamihafana ara-pihaviana /ara-pinoana dia mazana izy ireo no tsy mba 
mahazo tombontsoa amin'ny lahasa sasantsasany atolotry ny fanjakana 
fitondrana, na fanohanana ara-bola samihafa. 

Fanitsakitsahana ny fahalalahana ara-pinoana 

Ny 17 Martsa 2009, dia nisy miaramila — anisan'ireo nanora-tena ho mpitondra 
tetezamita taty aoriana — nampijaly, nanitsakitsaka ny zo ary nitazona nandritra 
ny fotoana fohy ny Filohan'ny FJKM, ny Pastora Lala Rasendrahasina. 
Nambaran'ny maro fa ny maha-akaikin'ny Filoha Ravalomanana azy nandritra 
ny nitrangan'ny fanonganam-panjakana no nikendren'ny sasany azy, fa tsy 
noho ny antony ara-pinoana akory. Tsy nanameloka izany zava-nisy izany ny 
fitondrana vaovao, ary tsy nisy olona nenjehina araka ny lalana satria 
nahiahiana ho nahavanona izany. 

Fanerena hiova finoana 

Tsy nisy tatitra nilaza fanerena olona hiova finoana, ary tsy nisy koa teratany 
Amerikana tsy ampy taona nalaina an-keriny na navoaka an-tsokosoko tany 
Etazonia na tsy navela hody any Etazonia. 

Fizarana III. Momba ny fanajana ny fahalalahana ara-pinoana eo 
anivon'ny fiaraha-monina 

Nisy tatitra vitsivitsy momba ny fanitsakitsahan-jo na fanavakavahana olona 
noho ny antokom-pinoany, finoany arahany na ny fomba fiainany izany finoany 
izany. Mihevitra ny Silamo sasany fa iharan'ny fiangarana izy ireo any amin'ny 
sekoly, hopitaly, orinasa tsy miankina na toeram-piasana sasany. 

Manana anjara toerana lehibe eo amin'ny fiainan'ny mponina andavanandro 
ireo fiangonana Kristiana efatra tena misongadina, na dia somary nihen-danja 
aza ny andraikitra noraisiny teo amin'ny sehatra politika tato anatin'ny taona 
vitsivitsy. Ny Fiombonan'ny Fiangonana Kristiana eto Madagasikara, izay 
notarihin'ny Arseveka Katolika, dia nijoro ho mpanelanelana tany am- 
piandohan'ny disadisa tamin'ny taona 2009, saingy niala tanteraka tamin' izany 
andraikitra izany izy taorian'ny fanonganam-panjakana tamin'ny volana Martsa 
2009. Samy niezaka ny mpitarika ny FJKM (akaiky ny fitondrana teo aloha 
notarihin'Atoa Marc Ravalomanana) sy ny Fiangonana Katolika (akaiky ny 
fitondrana ankehitriny entin'i Andry Rajoelina) mba tsy hitsabaka loatra 
amin'ilay adilahy politika. Simba tanteraka anefa ny fiheverana azy roa ireo 
(indrindra fa ny Fiangonana Katolika) ho mpandray anjara tsy miandany na 
amin'ny atsy na ny aroa, noho ny fahatsapana fa mitanila be ihany ny hetsika 
nataon'izy ireo nandritra izany disadisa politika izany. 

Fizarana IV. Politikan'ny Fitondrana Amerikana 

Talohan'ny fanonganam-panjakana tamin'ny volana Martsa 2009 dia 
nifampidinika momba ny fahalalahana ara-pinoana tamin'ny Fitondrana 
Malagasy ny Fitondrana Amerikana; izany dia tafiditra ao anatin'ny politika 
ankapobeny arahiny ho fampandrosoana ny zon'olombelona. Saingy 
taorian' izany fanonganam-panjakana izany dia zara raha nifampikasoka 
tamin'ny fitondrana Malagasy ny fitondrana Amerikana. 

Nomelohin'ny Masoivoho Amerikana ampahibemaso ny fisamborana sy 
fanitsakitsahana ny zon'ny Pastora Rasendrahasina tamin'ny volana Martsa 
2009. 



